บทความในวิกิพีเดีย มีการใช้ชื่อบทความว่า 'แก๊ส' บ้าง 'ก๊าซ' บ้าง เช่น ก๊าซธรรมชาติ vs แก๊สมีตระกูล ถึงแม้ทั้งสองจะเป็นคำที่เขียนถูกและความหมายไม่ต่างกัน แต่จะทำให้เกิดกรณีต่างคนต่างตั้งชื่อในแบบของตัวเอง (นี่ยังไม่นับคนที่สะกดผิดอีกต่างหาก) จะดีหรือไม่ถ้าเรามีข้อสรุปว่าควรใช้ตัวใดตัวหนึ่งสำหรับตั้งชื่อบทความและเนื้อหาภายใน ตัวผมแนะนำให้ใช้คำว่า 'แก๊ส' ทั้งหมด เพราะเป็นเสียงอ่านที่ถูกตามภาษาอังกฤษ gas และการเขียนปริญญานิพนธ์ก็แนะนำให้ใช้คำนี้ --octahedron80 12:59, 5 กุมภาพันธ์ 2553 (ICT) ชะรอยรัฐบาลไทยโดย ก.พลังงาน และ ปตท. และบริษัทลูก จะส่งเสริมให้ใช้คำว่าก๊าซ เช่น ร้านจำหน่าย ก๊าซหุงต้ม ปตท. ก๊าซธรรมชาติ (ในปั๊ม NGV) สำนักงานนโยบายและแผนพลังงาน กระทรวงพลังงาน ก็ใช้คำว่า ก๊าซ ท่อก๊าซ ไทย-พม่า สยามจดหมายเหตุ ทรานส์ ไทย-มาเลเซีย ท่อส่งก๊าซ และโรงแยกก๊าซ หนังสือพิมพ์ประชาไท ก็ใช้ ท่อก๊าซ สำนักพิมพ์สารคดี ก็ใช้ก๊าซ แต่กระนั้น.. นอกจาก ปตท. และ ก.พลังงานแล้ว หน่วยงานเอกชนอื่นใช้ แก๊ส หมด เช่น บริษัท ยูนิคแก๊ส แอนด์ ปิโตรเคมีคัลส์ จำกัด (มหาชน) บริษัท อุตสาหกรรมแก๊สสยาม จำกัด บริษัท เวิลด์แก๊ส (ประเทศไทย) จำกัด บริษัท ปิคนิคแก๊ส แอนด์ เอ็นจิเนียริ่ง จำกัด (มหาชน) บริษัท แสงทองอุตสาหกรรมถังแก๊ส จำกัด สาเหตุเชื่อได้ว่า ปตท. ประสงค์จะให้ก๊าซ(ธรรมชาติ) มีเสียงอ่านต่างจาก แก๊ส(โซลีน-โซฮอล์) -- 15:53, 5 กุมภาพันธ์ 2553 (ICT) โดยส่วนตัวสนับสนุนคำว่าก๊าซครับ เพราะฟังดูเป็นภาษาไทยมากกว่า เหมือนกับคำอื่นๆ ที่เพี้ยนมาจากภาษาอังกฤษ เข้าใจว่าคำว่าแก๊สเข้ามาในภายหลังเมื่อคนไทยได้รับการศึกษาภาษาอังกฤษที่ดีขึ้น อย่างไรก็ตามในบทความหนึ่งควรใช้เพียงรูปแบบเดียวและยึดตามผู้เขียนหลักใช้ก็ไม่น่าจะมีปัญหานะครับ --taweethaも 12:02, 6 กุมภาพันธ์ 2553 (ICT) ตามความหมายของชาวบ้าน อาจแยกความหมายก๊าซกับแก๊สออกจากกัน นั่นคือ ก๊าซคือสถานะที่เหมือนอากาศ ส่วนแก๊สคือเชื้อเพลิงเช่นแก๊สรถยนต์ แก๊สหุงต้ม (หรือในทางกลับกัน) ผมได้ยินพนักงานรถโดยสารคุยกัน ผมก็ขำอยู่ในใจว่าเขาจะเถียงกันเรื่องความหมายทำไม --octahedron80 16:29, 6 กุมภาพันธ์ 2553 (ICT) เห็นด้วยครับว่าบางคนก็ยังสับสนอยู่ เคยมีคนไปตั้งถามที่หน้าถามคำถามครั้งหนึ่งแล้วด้วย ก็ยกคำตอบในพจนานุกรมให้ไป --taweethaも 17:50, 6 กุมภาพันธ์ 2553 (ICT) ผมอยากให้เขียนแค่แบบเดียวสำหรับการตั้งชื่อ จะได้ไม่เกิดปัญหาการเปลี่ยนชื่อซ้ำซาก และผลพลอยได้คือการอภิปรายหน้านี้สามารถใช้เป็นเครื่องยืนยันได้ว่าเรามีข้อสรุปอย่างไร --octahedron80 16:40, 6 กุมภาพันธ์ 2553 (ICT) ปัญหานี้อาจยังไม่พบบ่อย แต่มีแนวทางรับมือก็ดีครับ ที่ยกมาสองตัวอย่าง ก๊าซธรรมชาติ กับ แก๊สมีตระกูล ผมรู้สึกว่าชื่อทั้งสองเหมาะสมกว่า แก๊สธรรมชาติ หรือ ก๊าซมีตระกูล มันเป็นความคุ้นเคยคล้ายกับ :en:Collocation ใช้ google ค้นดูสำหรับสองกรณีกลับปรากฏว่านิยมคำว่า 'ก๊าซ' มากกว่าทั้งสองกรณีครับ เรื่องแบบนี้ก็ตัดสินใจยากเหมือนกัน ถ้ามีเหตุผลอื่นประกอบเพิ่มเติมก็จะดีมากครับ และสุดท้ายอาจต้องโหวตกันว่า 1 ให้ใช้คำใดคำหนึ่งทั้งวิกิพีเดียหรือไม่ 2 ถ้าใช้คำเดียว จะเลือกใช้คำใด --taweethaも 17:58, 6 กุมภาพันธ์ 2553 (ICT) ไม่ทราบสถาบันการศึกษาไหนแนะนำให้ใช้ก๊าซในวิทยานิพนธ์ครับ/ไม่ทราบว่าใช้เหตุผลใดมาประกอบ --taweethaも 12:08, 6 กุมภาพันธ์ 2553 (ICT) คุณเข้าใจผิดแล้ว (หรืออาจจะพิมพ์ผิด) แนะนำให้ใช้ 'แก๊ส' ในวิทยานิพนธ์ ไม่ใช่ 'ก๊าซ' จากประสบการณ์ของคนใกล้ตัว เคยคุยกันเมื่อนานมาแล้ว เขาบอกว่าเคยใช้ก๊าซแล้วโดนให้กลับไปแก้ใหม่เป็นแก๊ส --octahedron80 16:13, 6 กุมภาพันธ์ 2553 (ICT) ขอโทษทีครับ พิมพ์ผิดไป แต่ก็ยังสงสัยอยู่ดีครับว่าสถาบันการศึกษาไหน ไม่ทราบว่าสะดวกให้ข้อมูลหรือเปล่าครับ คิดว่าจะเป็นประโยชน์กับการอภิปรายนี้ --taweethaも 17:44, 6 กุมภาพันธ์ 2553 (ICT) ที่กองร้อย ผมเคยแก้เอกสารขอเบิกค่าเชื้อเพลิง จาก แก๊สหุงต้ม เป็น ก๊าซหุงต้ม (ตามที่ปรากฏถัง) แต่ว่า เบื้องบนก็ตีกลับมาให้แก้เป็น แก๊ส -- -- 18:19, 6 กุมภาพันธ์ 2553 (ICT) จาก http://rirs3.royin.go.th/coinages/webcoinage.php แก๊ส ศัพท์บัญญัติราชบัณฑิตฯ ในสาขาวิชา พลังงาน และ ธรณีวิทยา --Sry85 12:21, 6 กุมภาพันธ์ 2553 (ICT) สาขาอื่นก็ใช้แก๊สเหมือนกัน เช่น การเชื่อม (เชื่อมอะไรหว่า) ยานยนต์ ลองค้นหาด้วยวิธี 'เหมือนแบบ อยู่ที่ไหนก็ได้' --octahedron80 16:17, 6 กุมภาพันธ์ 2553 (ICT) แต่ผมว่าน่าจะใช้แก๊ส (Gas) นะ เพราะคำว่า Gas เป็นภาษาอังกฤษสำเนียงอเมริกัน ซึ่งตัว a จะออกเสียงเป็นสระแอ ตัว a จะเป็นสระอาได้ในสำเนียงอังกฤษ แต่อังกฤษกลับใช้คำว่า ปิโตร (Petro) แทนคำว่า Gas ก็ในเมื่ออเมริกันใช้ Gas (แก๊ส) เราก็น่าจะใช้สำเนียงอเมริกันตามเขานะ -- มารวย บางสิม 08:40, 2 เมษายน 2553 (ICT) ตามความเข้าใจของชาวบ้านและหน่วยงานเอกชน, แก๊ส หมายถึง ก๊าซหุงต้ม เท่านั้น, ไม่ได้หมายถึง ก๊าซชนิดอื่น, ดังนั้นชาวบ้านจะไม่เรียก แก๊สธรรมชาติ หรือ แก๊ส NGV, แต่เรียก ก๊าซธรรมชาติ กับ ก๊าซ NGV, เพราะ แก๊ส มันเท่ากับ ก๊าซหุงต้ม ไปแล้ว. ส่วน ท่อก๊าซ หมายถึง ก๊าซ ทั่วๆ ไปไม่ได้เจาะจง ก๊าซหุงต้ม, ถ้าเรียก ท่อแก๊ส จะกลายเป็นหมายถึง ก๊าซหุงต้ม ไป. สำหรับชาวบ้านหรือหน่วยงานเอกชน ในการเรียก ก๊าซหุงต้ม นั้น, ถ้าไม่เรียก แก๊ส เฉยๆ ก็จะเรียก ก๊าซหุงต้ม ไปเลย, แต่จะไม่เรียก แก๊สหุงต้ม --Ans (คุย) 00:41, 17 กันยายน 2562 (ICT)